Alexandra Beverfjord

Alexandra Haugland Beverfjord (født 1977) er en norsk redaktør, direktør, journalist, sosialantropolog og forfatter som har vært redaktør i Dagbladet og nyhetsdirektør i NRK. Hun har siden 2025 hatt stillingen som konserndirektør i amedia. 

Beverfjord er utdannet innen sosialantropologi og økonomi. Hun har en mastergrad fra Norges teknisk-naturvitenskapelige universitet i 2002 på en oppgave om rehabilitering av unge rusmisbrukereAlexandra Beverfjord: En underverden : unge rusmisbrukere i rehabilitering Hovedoppgave i sosialantropologi – Norges teknisk-naturvitenskapelige universitet, 2002 og en MBA fra Norges handelshøyskole.

Journalistkarrieren startet i Adresseavisa i Trondheim hvor hun arbeidet mer eller mindre sammenhengende fra 1996 til 2001. Deretter begynte hun i Dagbladet, hvor hun arbeidet som reporter og etterhvert som nyhetsredaktør. 

I 2013 ble hun reportasjeredaktør i NRK Nyheter og var en av fire redaktører som leder nyhetsdivisjonen i rikskringkastingen. I oktober 2015 overtok hun som nyhetsdirektør i NRK Nyheter etter Per Arne Kalbakk. 

I 2018 returnerte hun til Dagbladet som sjefredaktør og administrerende direktør.

I 2023 gikk hun til stillingen som konserndirektør i Aller Media AS.

I 2025 sluttet hun i Aller Media for å ta over rollen som konserndirektør for innhold, produkt og teknologi i amedia.

Beverfjord er også forfatter og debuterte med romanen Kretsen, hvor handlingen var lagt til et journalistmiljø i hovedstaden. Hun ble i 2011 tildelt «Maurits Hansen-prisen - Nytt Blod» for debutromanen.

 Bibliografi 
 Det bor et barn i mitt hjerte (2009) Med Atle Dyregrov og Aida Løver. ISBN 978-82-05-38471-2
 Kretsen (2010) ISBN 978-82-05-40105-1
 Kronprinsen (2012) ISBN 978-82-05-43011-2

 Referanser  

Kategori:Norske journalister
Kategori:Norske redaktører
Kategori:Norske direktører
Kategori:Norske forfattere
Kategori:Redaktører for Dagbladet
Kategori:Journalister i Dagbladet
Kategori:NRK-journalister
Kategori:NRK-ledere
Kategori:Personer fra Trondheim kommune